open-index/open-wikipedia-markdown huggingface dataset:
Wolf (skip)

duimnael|300px|Die SMS Wolf
duimnael|300px|Roete gevaar
duimnael|300px|Kapt. Karl August Nerger

Weens die optrede van die Duitse oorlogskip **SMS Wolf** het 7 skepe  tydens die Eerste Wêreldoorlog aan die Suid-Afrikaanse kus vergaan. Die Wolf se reis van 100 000 km was die langste ononderbroke vaart deur 'n oorlogskip sonder ondersteuning tydens hierdie oorlog.

## Die skip 
In 1913 is die vragskip Wachtfels van 5 809 ton in Flensburg te water gelaat. Op 16 Mei 1916 is dit tot hulpkruiser en mynlêer met die naam Wolf omskep. Dit is toegrus met 10 kanonne en 4 torpedobuise en kon 450 seemyne vervoer. Aan boord was ook 'n tweesitplek-seevliegtuig om vyandelike skepe op te spoor. Die maksimum vrag van 8 000 ton steenkool het die skip 'n rykwydte van 59 000 km gegee, maar met 'n hoogste spoed van 11 knope was dit 'n relatief stadige skip. 'n Vals skoorsteen en maste het verbloem dat dit 'n oorlogskip is.

## Roete 
Op 30 November 1916 het die Wolf sy tuishawe Kiel met 'n bemanning van 348 onder bevel van kapt. Karl August Nerger verlaat. Die roete het gelei deur die Skagerrak, wes van Noorweë, noord van Ysland en Skotland na die noordelike Atlantiese Oseaan. Van daar om die Kaap die Goeie Hoop, deur die Indiese Oseaan na Suid-Asië, Australië en Nieu-Seeland. Voor die hawens van Kaapstad, Colombo en Mumbai is seemyne geplant.

## Krygsoptrede 
In totaal het die Wolf 35 vragskepe en 2 oorlogskepe met 'n gesamentlike tonnemaat van 110 000 vernietig. Rubber, koper, geelkoper, sink, sy en kakao sowel as olie is van die oorwonne skepe na die Wolf oorgeplaas. Op 24 Februarie 1918 was die skip na 'n reis van 451 dae weer in Kiel terug. Aan boord was daar nou ook 467 krygsgevangenes.

## Skepe gesink rondom Suid-Afrika 
* Matheran
* Op 6 Februarie 1917 loop die Britse stoomskip *Tyndareus* by Kaap Agulhas op 'n seemyn.
* Teen die middel van Februarie 1917 tref die Britse stoomskip *Cilicia* ook buite Kaapstad  'n seemyn. 
* Carlos de Eizaguirre (skip) 
* City of Athens (skip)
* Die Bhamo, 'n Engelse stoomskip, sink op 26 Augustus buite Kaapstad toe dit 'n seemyn tref.
* Op die Wolf se terugreis na Duitsland kom hy op 30 November op  'n afstand van 320 seemyl suidoos van Port Elizabeth  die Amerikaanse seilskip  die John H. Kirby  teen. Die bark van 1296 ton is met twee bomme gekelder.

## Terug in Duitsland 
Op 24 Februarie 1918 was die Wolf na 'n reis van 451 dae terug in Kiel. Aan boord was nou ook 467 krygsgevangenes. Kapt. Nerger is deur die keiser met 'n hoë onderskeiding en bevordering vereer en alle matrose het die Ysterkruis ontvang.

## Na die oorlog 
Die res van die oorlog het die Wolf in die Baltiese See diens gedoen. Op 5 April 1919 is die skip aan die Franse oorhandig, verkoop, tot Antinous herdoop en as plesierboot in die Indiese Oseaan gebruik. In 1931 is dit in Italië afgetakel.

## Boeke 
Vyf boeke is deur opvarendes na aanleiding van die reis geskryf. Reeds tydens die oorlog het kapt. Nergers se memoires verskyn. Selfs 'n Engelse krygsgevangene het sy ervarings gepubliseer.

## Bronne 
* :de:SMS Wolf (1913)
* www.wrecksite.eu
Antarktiese stormvoël

__NOTOC__
Die **Antarktiese stormvoël** (*Thalassoica antarctica*) is 'n stormvoël met 'n opvallend gemerkte veredos. Dit is inheems aan die kuswaters van Antarktika, waar dit veral in die Ross- en Weddellseë, die twee grootste baaie aan hierdie vasteland voorkom. By geleentheid sal hulle tydens die laat winter noordwaarts uitwyk, en is 'n baie seldsame besoeker aan Suid-Afrikaanse kuswaters. Hulle leef op Antarktiese kril, vis en klein inkvisse. Hulle voed terwyl hulle swem, maar duik ook af in die water, of vanuit die lug in die water. Die voël is 40 – 45&nbsp;cm groot en weeg 550 – 780 g met 'n vlerkspan van 98 – 105 sentimeter. Die voël se rugkant is bruin met 'n wit subterminale band oor die vlerke en 'n smal bruin stertpunt. In Engels staan hierdie stormvoël as die *Antarctic petrel* bekend.

## Verspreiding en habitat
Soos die name van hierdie spesie aandui bewoon hulle die Suidelike Oseaan en broei op die Antarktiese eilande. Benewens benut hulle ysberge as rusplek, en is by geleentheid al 250&nbsp;km binnelands aangeteken. Hulle maak nes op sneeuvrye kranslyste en rotshange aan die kuslyn of aflandige eilande.

## Broeigewoontes 
Die Antarktiese stormvoël se broeityd strek van Oktober tot November. 'n Broeipaar lê 'n enkele eier wat vir 45 tot 48 dae geïnkubeer word, gevolg deur 'n neskuikenperiode van 42 tot 47 dae. en die fisiese welstand van die ouer bepaal die mate waartoe dit die kuiken kan voer. Voedselvoorsiening deur die ouers word ook aangepas na gelang van hul eie kondisie en die kuiken se behoeftes. In 'n kuikenuitruil-eksperiment is aangetoon dat ouerpare in beter kondisie 'n beter vooruitsig op 'n oorlewende kuiken het, en is benewens in staat om meer voedsel aan 'n kleiner kuiken te voorsien. Kuikens word teen 11 dae ouderdom onafhanklik van verwarming deur die ouers.

## Status
Hierdie stormvoël het 'n beraamde verspreidingsgebied van 77&nbsp;500&nbsp;000 km2 en 'n bevolking bestaande uit tussen 10 en 20 miljoen volwassenes. Weens die spesie se besonder groot leefgebied en aansienlike getalle is dit deur die IUBN gekategoriseer as 'n veilige spesie.

## Galery

Thalassoica.jpg|Illustrasie van Charles Hullmandel (1844)
2007 Snow-Hill-Island Luyten-De-Hauwere, Antarctic Petrel 04.jpg|Van onder gesien te Snow Hill-eiland
Antarctic Petrel 1.jpg|Gesig op rugkant aan die Antarktiese Skiereiland

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Salvinalbatros

Die **salvinalbatros** (*Thalassarche salvini*) is 'n voël wat redelik seldsaam aan die Suid-Afrikaanse kus is. Die voël is 90 – 100&nbsp;cm groot, weeg 3.2 – 5&nbsp;kg en het 'n vlerkspan van 2.4 – 2.7 meter. Die voël is nog net 10 keer aangeteken in Suid-Afrika. Daar is ongeveer 40 000 duisend broei pare om Nieu-Seeland. In Engels staan die voël bekend as die ''Salvin's Albatross''.

duimnael|links|'n Salvinalbatros in vlug.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Brilbassiaan

Die **Brilbassiaan** (*Procellaria conspicillata*) is 'n stormvoël wat redelik seldsaam is aan die kus van Suid-Afrika en verskyn slegs gedurende die somer. Die voël is 50 – 56&nbsp;cm groot en weeg 1 - 1.3&nbsp;kg met 'n vlerkspan van 132 - 146 sentimeter. Die voël lyk baie soos die Bassiaan. In Engels staan die voël bekend as *Spectacled petrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gryspylstormvoël

Die **Gryspylstormvoël** (*Procellaria cinerea*) is 'n stormvoël wat baie seldsaam is aan die kus van Suid-Afrika. Die voël is 48 – 50&nbsp;cm groot en weeg 950 - 1 200 g met 'n vlerkspan van 115 - 130 sentimeter. Die voël is silwergrys met 'n wit borskant en donkerder ondervlerke. Die snawel is gelerig. In Engels staan die voël bekend as *Grey petrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels 
* 
*
Kleinpikkewyn

Die **Kleinpikkewyn** (*Eudyptula minor*) is 'n seevoël wat redelik seldsaam is aan die kus van Suid-Afrika. Die voël word 40 – 45&nbsp;cm groot en weeg 0,8 - 1,6&nbsp;kg. Die pikkewyn is klein en lyk soos 'n pas-uit-die-nes-brilpikkewyn. In Engels staan die voël bekend as *Little penguin*. Dit is slegs een keer in Suid-Afrika aangeteken.

## Fotogalery 

Little Penguin Feb09.jpg|'n Kleinpikkewyn.
Fairy penguin feeding - melbourne zoo.jpg|Voertyd by Melbourne se dieretuin.
Eudyptula novaehollandiae family exiting burrow.jpg|'n Familie verlaat hulle skuiling.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gebande pikkewyne

**Gebande pikkewyne** (*Spheniscus*) is 'n genus in die orde van Pikkewyne. Alle spesies van die genus leef in gematigde klimate soos Suid-Afrika en die suidelike kusgebiede van Chili en Argentinië. Die genus omvat vier lewende spesies.

## Spesies 
### Lewende spesies
:

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Elisha Scott

**Elisha Scott** (24 Augustus 1894 – 16 Mei 1959) was 'n Noord-Ierse sokkerdoelwagter en afrigter. Tussen 1912 en 1934 was hy as hoofdoelwagter by die sokkerklub FC Liverpool betrokke. Scott hou steeds die rekord vir die langste betrokkenheid by 'n sokkerspan. As afrigter van die Katolieke sokkerklub Belfast Celtic het hy in die 1930's en 1940's altesaam 31 titels ingepalm. Daarnaas het hy in 31 wedstryde van die nasionale Ierse sokkerspan as doelwagter opgetree.
Magellaanpikkewyn

Die **Magellaanpikkewyn** (*Spheniscus magellanicus*) is 'n seevoël wat uiters seldsaam is aan die kus van Suid-Afrika. Dit is effens groter as die brilpikkewyn. Die voël is 70 – 76&nbsp;cm groot en weeg 3 - 5,2&nbsp;kg. In Engels staan die voël bekend as *Magellanic penguin*. Dit is slegs een keer aangeteken in Suid-Afrika.

## Fotogalery 

Magellanic penguin, Valdes Peninsula, e.jpg|'n Magellaanpikkewyn aan Argentinië se kus.
Spheniscus demersus -Berlin Zoo, Germany -swimming-8a.jpg|'n Magellaanpikkewyn swem in Berlyn se dieretuin.
149 - Cap Virgenes - Manchot de Magellan - Janvier 2010.JPG|Magellaanpikkewyne in die Cabo Vírgenes Provinsiale Reservaat in die suide van Argentinië.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Langkuifpikkewyn

Die **langkuifpikkewyn** (*Eudyptes chrysolophus*) is 'n seevoël wat redelik seldsaam is aan die kus van Suid-Afrika. Die voël is 68 – 75&nbsp;cm groot en weeg 3.1 - 5.5&nbsp;kg. Dit het 'n kenmerkende goue kuif wat oor die voorkop saamloop. In Engels staan die voël bekend as *Macaroni penguin*.

## Fotogalery 

Macaroni (js)1.jpg|Die kenmerkende kuif.
Eudyptes chrysolophus swimming at Twycross Zoo-3.jpg|Langkuifpikkewyn besig om te swem.
Gorfou doré MHNT.jpg|Eier van 'n langkuifpikkewyn.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Suidelike geelkuifpikkewyn

Die **suidelike geelkuifpikkewyn** (*Eudyptes chrysocome*) is 'n seevoël wat redelik seldsaam is aan die kus van Suid-Afrika. Die voël is 45 – 55&nbsp;cm groot en weeg 2 – 3&nbsp;kg. Dit het 'n kenmerkende goue kuif. In Engels staan die voël bekend as *Southern rockhopper penguin*.

## Fotogalery 

Eudyptes chrysocome.jpg|'n Volwasse suidelike geelkuifpikkewyn.
Rockhopper-Colony.jpg|Kolonie op Saunders-eiland in die Falkland-eilande.
Gorfou sauteur MHNT.jpg|Eier van 'n suidelike geelkuifpikkewyn.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Eksterne skakels
Johnny du Plooy

**Johnny du Plooy** (27 September 1964 – 12 April 2013 ) was 'n voormalige Suid-Afrikaanse swaargewigbokser. Hy was veral bekend vir sy oorwinning oor die WBA-kampioen, die Amerikaner Mike Weaver.

## Boksloopbaan 
Die lang 6'3" Suid-Afrikaanse bokser begin sy loopbaan in 1985 en verslaan 17 opponente. Daarna word hy deur die voormalige kampioen, Mike Weaver in sy spore gestuit wat hom in die 7de rondte uitslaan. Hy neem later wraak deur Weaver in slegs twee rondtes uit te slaan. In 1989 daag hy Francesco Damiani uit vir die WBO se vakante swaargewigwêreldtitel tydens die WBO se eerste swaargewigwêreldtitelgeveg (Du Plooy is in die derde rondte uitgeslaan). Hierna neem hy aan 15 verdere gevegte deel wat aan hom 'n totaal van 27 oorwinnings, 5 nederlae en 1 gelykopuitslag besorg. Al sy nederlae was teen bekende opponente soos Renaldo Snipes, Francesco Damiani, Pierre Coetzer en Corrie Sanders. Du Plooy tree in 1993 na 'n oorwinning uit, waarna hy terugkeer vir nog 'n oorwinning, maar tree spoedig daarna permanent uit.

## Dood 
Du Plooy het 'n paar maande voor sy dood 'n hartaanval gehad. Van toe af, tot met sy dood op 12 April 2013, het hy erge hart- en longprobleme ondervind.

## Verwysings 
## Eksterne skakels 
* Du Plooy se boksrekord 
*
Gekuifde pikkewyne

**Gekuifde pikkewyne** (*Eudyptes*) is 'n genus van die orde van Pikkewyne. Die genus omvat agt lewende en één uitgestorwe spesies en is daarmee die grootste genus in die orde. Alle spesies van die genus word gekenmerk deur die geel kuiwe op hulle koppe.

Die geslag is vir die eerste keer in 1816 deur die Franse ornitoloog Louis Jean Pierre Vieillot beskryf. Die naam is afgelei vanuit Oudgrieks: *eu* beteken "goeie" en *dyptes*, "duiker".

## Spesies 
**Eudyptes chrysolophus* - (Langkuifpikkewyn)
**Eudyptes chrysocome* - (Suidelike geelkuifpikkewyn)
**Eudyptes moseleyi* - (Noordelike geelkuifpikkewyn)
**Eudyptes pachyrhynchus*
**Eudyptes robustus*
**Eudyptes schlegeli*
**Eudyptes sclateri*
**Eudyptes sp.* 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Verre Oosterse Federale Distrik

Die **Verre Oosterse Federale Distrik** (Russies: Дальневосто́чный федера́льный о́круг, *Dalnewostotsjni federalni okroeg*) is een van die agt federale distrikte van Rusland. Dit bestaan uit 9 federale deelgebiede en is geleë in die verre noordoostelike deel van Rusland. Dit is die grootste, maar ook die yls bevolkte federale distrik: 6&nbsp;293&nbsp;129 inwoners volgens die 2010-sensus.  Die huidige presidensiële afgevaardigde is Wiktor Isjajef.

## Demografie 
### Federale deelgebiede 
## Eksterne skakels 
*   "Meeting of Frontiers: Siberia, Alaska, and the American West" (sluit materiaal oor die Russiese Verre Ooste in)
*  Nie-amptelike webtuiste van die Verre Oosterse Federale Distrik
* 15px Hierdie artikel is vertaal uit die Engelse Wikipedia

## Verwysings
Noordwestelike Federale Distrik

Die **Noordwestelike Federale Distrik** (Russies: Се́веро-За́падный федера́льный о́круг, *Sewero-Zapadni federalni okroeg*) is een van die agt federale distrikte van Rusland. Dit bestaan uit 11 federale deelgebiede en is geleë in die noordelike deel van Europese Rusland. Die bevolking is 13&nbsp;616&nbsp;057, volgens die 2010-sensus.  Die huidige presidensiële afgevaardigde is Wladimir Boelawin.

## Demografie 
### Federale deelgebiede 
## Eksterne skakels 
*  Gevolmagtigde van die President van die Russiese Federasie in die Noordwestelike Federale Distrik 
* 15px Hierdie artikel is vertaal uit die Engelse Wikipedia

## Verwysings
Federale Distrik Noord-Kaukasus

Die **Federale Distrik Noord-Kaukasus** (Russies: Се́веро-Кавка́зский федера́льный о́круг, *Sewero-Kafkazski federalni okroeg*) is een van die agt federale distrikte van Rusland. Dit is geleë in die verre suidweste van die land, in die Noord-Kaukasus. Dit het op 19 Januarie 2010 uit die Suidelike Federale Distrik ontstaan.

Die sewe federale deelgebiede van die distrik het altesaam 9&nbsp;428&nbsp;826 inwoners (volgens die 2010-sensus), wat in ’n gebied van 170&nbsp;700&nbsp;km2 woon. Die huidige presidensiële afgevaardigde is Aleksander Chloponin.

## Demografie 
Sowat ’n derde van die bevolking is etniese Russe (2&nbsp;854&nbsp;040 of 30,26%), volgens die 2010-sensus. Die verskeidenheid ander etniese groepe is hoofsaaklik Moslems en dit maak die Noord-Kaukasus die enigste federale distrik met ’n meerderheid Moslems.

### Federale deelgebiede 
## Eksterne skakels 
* SKFO.RU – streeksinligting 
* Noord-Kaukasiese nuusportaal 

* 15px Hierdie artikel is vertaal uit die Engelse Wikipedia

## Verwysings
Federale Distrik Oeral

Die **Federale Distrik Oeral** (Russies: Ура́льский федера́льный о́круг, *Oeralski federalni okroeg*) is een van die agt federale distrikte van Rusland. Dit bestaan uit 6 federale deelgebiede en lê op die grens van die Europese en Asiatiese deel van Rusland. Dit is hoofsaaklik in die Oeral-streek geleë, maar sluit ook klein dele van die Wolga-streek in. Die bevolking is 12&nbsp;080&nbsp;523, volgens die 2010-sensus.  Die huidige presidensiële afgevaardigde is Igor Cholmanskich.

## Demografie 
### Federale deelgebiede 

## Verwysings 
: *15px Hierdie artikel is vertaal uit die Engelse Wikipedia*
Suidelike Federale Distrik

Die **Suidelike Federale Distrik** (Russies: Южный федеральный округ, *Joezjni federalni okroeg*) is een van die agt federale distrikte van Rusland. Dit is hoofsaaklik geleë op die Ponties-Kaspiese Steppe.

Die distrik is op 19 Januarie 2010 in twee verdeel, en die voormalige suidelike gebiede het die nuwe Federale Distrik Noord-Kaukasus gevorm. Die bevolking tel 13&nbsp;854&nbsp;334, volgens die 2010-sensus.  Die huidige presidensiële afgevaardigde is Wladimir Oestinof.

## Demografie 
### Federale deelgebiede 
## Eksterne skakels 
* Administratiewe kaarte van Rusland 
* https://web.archive.org/web/20040404184031/http://baikaland.tripod.com/russia/yufo.html
* Suidelike Federale Distrik
* 15px Hierdie artikel is vertaal uit die Engelse Wikipedia

## Verwysings
Sentrale Federale Distrik

Die **Sentrale Federale Distrik** (Russies: Центра́льный федера́льный о́круг, *Tsentralni federalni okroeg*) is een van die agt federale distrikte van Rusland.

Die woord "Sentraal" het ’n politieke en historiese betekenis. Die distrik val geografies in die verre weste van die teenswoordige land, hoewel dit beskou kan word as die sentrale deel van Europese Rusland. Dit is 652&nbsp;800&nbsp;km2 groot en het ’n bevolking van 38&nbsp;427&nbsp;537, volgens die 2010-sensus.  Die huidige presidensiële afgevaardigde is Aleksander Beglof.

## Demografie 
### Federale deelgebiede 
Die distrik omsluit die ekonomiese streke Sentraal en Sentrale Swartgrond en 18 federale deelgebiede:

## Eksterne skakels 
* Baikaland by Tripod.com

* 15px Hierdie artikel is vertaal uit die Engelse Wikipedia

## Verwysings
Grootpylstormvoël

Die **Grootpylstormvoël** (*Puffinus gravis*) is 'n stormvoël wat algemeen voorkom aan die kus van Suid-Afrika. Die voël is 45 – 51&nbsp;cm groot en weeg 800 - 1 100 g met 'n vlerkspan van 100 - 118 sentimeter. Die snawel is gelerig. In Engels staan die voël bekend as *Great shearwater*. Hulle broei op Tristan da Cunha, Gougheiland en daar is 'n klein kolonie op die Falkland-eilande.

duimnael|links|In vlug

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Federale Distrik Wolga

Die **Federale Distrik Wolga** (Russies: Приво́лжский федера́льный о́круг, *Priwolzjski federalni okroeg*) is een van die agt federale distrikte van Rusland. Dit bestaan uit 14 federale deelgebiede en vorm die suidoostelike deel van Europese Rusland. Die bevolking is 29&nbsp;899&nbsp;699, volgens die 2010-sensus.  Die huidige presidensiële afgevaardigde is Michail Babitsj.

## Demografie 
### Federale deelgebiede 
## Verwysings 
: *15px Hierdie artikel is vertaal uit die Engelse Wikipedia*
Ekonomiese streek Sentraal-Swartgrond

duimnael|Die ekonomiese streek Sentraal-Swartgrond in Rusland.

Die **ekonomiese streek Sentraal-Swartgrond** (Russies: Центра́льно-Чернозёмный экономи́ческий райо́н, *Tsentralno-Tsjernozjomni ekonomitsjeski rajon*) is een van 12 ekonomiese streke van Rusland.

Die streek is 167&nbsp;700&nbsp;km2 groot en die bevolking is 7,5&nbsp;miljoen volgens die 2002-sensus. Die gemiddelde bevolkingsdigtheid is 45/km2.

Die belangrikste ekonomiese sektor is landbou, waarvoor die streek se vrugbare swart grond (*tsjernozjom*) ideaal is. Daar is dus ’n groot voedselnywerheid. Metallurgie is ook belangrik en by Koersk word ystererts ontgin. Die belangrikste stroomvoorsieners is die kernsentrales by Nowoworonezj en Koersk.

## Deelgebiede 
Die volgende deelgebiede val in die streek:
# 25px|border Belgorod-oblast
# 25px|border Koersk-oblast
# 25px|border Lipetsk-oblast
# 25px|border Tambof-oblast
# 25px|border Woronezj-oblast

## Verwysings 
* 15px Hierdie artikel is vertaal uit die Nederlandse Wikipedia
Keilstertpylstormvoël

Die **Keilstertpylstormvoël** (*Puffinus pacificus*) is 'n stormvoël wat selde gesien word aan die ooskus van Suid-Afrika. Die voël is 40 – 45&nbsp;cm groot en weeg 300 - 450 g met 'n vlerkspan van 97 - 105 sentimeter. In Engels staan die voël bekend as *Wedge-tailed shearwater*.

## Fotogalery 

Wedge-tail morphs.jpg|Keilstertpylstormvoëls
A juvenile wedge-tailed shearwater.jpg|'n Kuiken
W-tail.JPG|In vlug
Puffinus pacificus MHNT ZOO 2010 11 42 ilot Lagon Nv.Calédonie de Naurois.jpg|Die eier.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Sentrale ekonomiese streek

duimnael|Die Sentrale ekonomiese streek in Rusland.

Die **Sentrale ekonomiese streek** (Russies: Центра́льный экономи́ческий райо́н, *Tsentralni ekonomitsjeski rajon*) is een van 12 ekonomiese streke van Rusland. Dit is geleë in die sentrale deel van die Europese streek in die land. Talle paaie en spoorweë kruis mekaar hier.

Die streek is 484&nbsp;000&nbsp;km2 groot en die bevolking is 30,5&nbsp;miljoen volgens die 2012-sensus. Meer as 80 persent van die mense woon in die stede. Die gemiddelde bevolkingsdigtheid is 63/km2.

Van die groot stede in dié belangrike nywerheidstreek sluit in Moskou, Smolensk, Jaroslawl, Wladimir en Toela. Die Wolga- en Oka-rivier is belangrike waterweë, en die Moskou–Wolga- en die Don-Wolga-kanaal verbind Moskou met die Kaspiese en Oossee.

## Deelgebiede 
Die volgende deelgebiede val in die streek:
# 25px|border Brjansk-oblast
# 25px|border Iwanowo-oblast
# 25px|border Jaroslawl-oblast
# 25px|border Kaloega-oblast
# 25px|border Kostroma-oblast
# 25px|border Moskou
# 25px|border Moskou-oblast
# 25px|border Orjol-oblast
# 25px|border Rjazan-oblast
# 25px|border Smolensk-oblast
# 25px|border Toela-oblast
# 25px|border Twer-oblast
# 25px|border Wladimir-oblast

## Verwysings 
: *15px Hierdie artikel is vertaal uit die Engelse Wikipedia*
Oos-Siberiese ekonomiese streek

duimnael|Die Oos-Siberiese ekonomiese streek in Rusland.

Die **Oos-Siberiese ekonomiese streek** (Russies: Восто́чно-Сиби́рский экономи́ческий райо́н, *Wostotsjno-Sibirski ekonomitsjeski rajon*) is een van 12 ekonomiese streke van Rusland. Dit is ’n yl bevolkte gebied tussen Europa en Asië, maar danksy hoë lone is produktiwiteit hier hoog volgens Russiese standaarde.

In dié streek met sy plato's, berge en stroomgebiede is die belangrikste stede – Krasnojarsk, Irkoetsk, Oelan-Oede en Tsjita – aan die Transsiberiese Spoorlyn geleë. Een van die vertakkings verbind Oelan-Oede met Mongolië en Beijing in China. Daar is hidroëlektrisiteitstasies by Bratsk, Krasnojarsk en Irkoetsk. Steenkool, goud, grafiet, ystererts, aluminiumerts, sink en lood word in die gebied gemyn en daar word met vee geboer.

Die streek is 4&nbsp;122&nbsp;800&nbsp;km2 groot en die bevolking is 8,5&nbsp;miljoen volgens die 2002-sensus. Sowat 71 persent van die mense woon in die stede. Die gemiddelde bevolkingsdigtheid is 2/km2.

## Deelgebiede 
Die volgende deelgebiede val in die streek:
# 25px|border Boerjatië
# 25px|border Chakassië
# 25px|border Irkoetsk-oblast
# 25px|border Krasnojarsk-krai
# 25px|border Tiwa
# 25px|border Zabaikalski-krai

## Verwysings 
* 15px Hierdie artikel is vertaal uit die Engelse Wikipedia
Ekonomiese streek Wolga

duimnael|Die ekonomiese streek Wolga in Rusland.

Die **ekonomiese streek Wolga** (Russies: Пово́лжский экономи́ческий райо́н, *Powolzjski ekonomitsjeski rajon*) is een van 12 ekonomiese streke van Rusland. Masjienbou is die belangrikste ekonomiese sektor. Dit bestaan uit die motor- en lugvaartnywerheid, die vervaardiging van gereedskap, landbouwerktuie ens. Ander belangrike sektore is die petrochemiese en chemiese nywerheid, wat spesialiseer in die vervaardiging van bande, rubberdele, vesels en ander produkte. Dit hou nou verband met die olie- en gasnywerheid.

Daar is ’n paar groot waterkragsentrales, die kernkragsentrale  Balakowo en termiese sentrales.

Die streek is 536&nbsp;400&nbsp;km2 groot en die bevolking is 16,5&nbsp;miljoen volgens die 2002-sensus.Sowat 73 persent van die mense woon in die stede. Die gemiddelde bevolkingsdigtheid is 31/km2.

## Deelgebiede 
Die volgende deelgebiede val in die streek:
# 25px|border Astrachan-oblast
# 25px|border Kalmikië
# 25px|border Oeljanofsk-oblast
# 25px|border Penza-oblast
# 25px|border Samara-oblast
# 25px|border Saratof-oblast
# 25px|border Tatarstan
# 25px|border Wolgograd-oblast

## Verwysings 
* 15px Hierdie artikel is vertaal uit die Nederlandse Wikipedia
Verre Oosterse ekonomiese streek

duimnael|Die Verre Oosterse ekonomiese streek in Rusland.

Die **Verre Oosterse ekonomiese streek** (Russies: Дальневосто́чный экономи́ческий райо́н, *Dalnewostotsjni ekonomitsjeski rajon*) is een van 12 ekonomiese streke van Rusland. Dit is 6&nbsp;216&nbsp;000&nbsp;km2 groot – omtrent so groot soos Argentinië en Indië saam.

Groot stede is Wladiwostok, Chabarofsk, Komsomolsk aan die Amoer, Blagowesjtsjensk en Jakoetsk. Al is lone hier hoër as in die res van Rusland, neem die bevolking van 6,6&nbsp;miljoen (volgens die 2002-sensus) redelik vinnig af omdat baie mense na Wes-Rusland verhuis. Sowat 76 persent woon in die stede. Die gemiddelde bevolkingsdigtheid is 1/km2.

Die basis van die ekonomie word gevorm deur metallurgie en vissery. Daar is ook heelwat bosbou. Nywerheid in die groot stede behels veral die vervaardiging van masjiene, verbruikersgoedere en voedsel. Die Transsiberiese Spoorlyn loop deur die suide van die gebied en die Baikal-Amoer-spoorlyn noord daarvan.

## Deelgebiede 
Die volgende deelgebiede val in die streek:
# 25px|border Amoer-oblast
# 25px|border Chabarofsk-krai
# 25px|border Joodse Outonome Oblast
# 25px|border Kamtsjatka-krai
# 25px|border Magadan-oblast
# 25px|border Primorski-krai
# 25px|border Sacha
# 25px|border Sachalin-oblast
# 25px|border Tsjoekotka

## Verwysings 
* 15px Hierdie artikel is vertaal uit die Nederlandse Wikipedia
Noordelike ekonomiese streek

duimnael|Die Noordelike ekonomiese streek in Rusland.

Die **Noordelike ekonomiese streek** (Russies: Се́верны экономи́ческий райо́н, *Sewerni ekonomitsjeski rajon*) is een van 12 ekonomiese streke van Rusland. Dit bestaan uit ’n groot vlakte in Europese Rusland.

Die streek is 1&nbsp;466&nbsp;300&nbsp;km2 groot en die bevolking is 5,7&nbsp;miljoen volgens die 2002-sensus. Sowat 76 persent van die mense woon in die stede. Die gemiddelde bevolkingsdigtheid is 3,9/km2.

Die belangrikste ekonomiese sektore in die gebied is mynbou, metaalbewerking, bosbou en voedsel (vissery), asook ystererts, nikkel, seldsame minerale, steenkool, olie en gas. Daar is ook diamante, chroom, titaan en goud.

Die landbou bestaan hoofsaaklik uit vleis- en melkveeboerdery, asook die teling van varke, bokke en hoenders. Landbougewasse is veral aartappels, groente, veevoer en vlas.

## Deelgebiede 
Die volgende deelgebiede val in die streek:
# 25px|border Archangelsk-oblast
# 25px|border Karelië
# 25px|border Komi
# 25px|border Moermansk-oblast
# 25px|border Nenetsië
# 25px|border Wologda-oblast

## Eksterne skakels 
* Noordelike ekonomiese streek  

## Verwysings 
* 15px Hierdie artikel is vertaal uit die Nederlandse Wikipedia
Wes-Siberiese ekonomiese streek

duimnael|Die Wes-Siberiese ekonomiese streek in Rusland.

Die **Wes-Siberiese ekonomiese streek** (Russies: За́падно-Сиби́рский экономи́ческий райо́н, *Zapadno-Sibirski ekonomitsjeski rajon*) is een van 12 ekonomiese streke van Rusland. Die grootste stede is Nowosibirsk, Omsk, Barnaoel, Nowokoeznetsk, Tjoemen, Tomsk en Kemerowo.

Die streek is 2&nbsp;427&nbsp;200&nbsp;km2 groot, wat ’n kwart van die grootte van Europa is. In die noorde bestaan dit uit ’n yl bevolkte moerasagtige laagland en in die suide uit ’n heuwelagtige gebied. Die bevolking is 14,8&nbsp;miljoen volgens die 2002-sensus. Sowat 71 persent van die mense woon in die stede en die gemiddelde bevolkingsdigtheid is 6/km2.

In Wes-Siberië word die grootste deel van die Russiese aardolie en aardgas herwin, asook groot voorrade steenkool. Die grootste aardolie- en aardgasvelde is in Chanto-Mansië en Jamalo-Nenetsië. Daar is ook ’n masjienbou- en chemiese nywerheid in die streek, en verbruikersartikels word vervaardig. Daar is verskeie groot damme met waterkragsentrales, waarvan die belangrikstes in Nowosibirsk en Kamen aan die Ob is.

Vir landbou is die swart grond (*tsjernozjom*) van Altai belangrik. Die belangrikste landbouprodukte is graan, rys, hawer, suikerbeet en vee.

Die Ob-Irtisj-rivierstelsel loop deur die streek en in die suide die Transsiberiese Spoorlyn en die Suid-Siberiese spoorlyne, met Barnaoel as ’n groot spoorknooppunt.

## Deelgebiede 
Die volgende deelgebiede val in die streek:
# 25px|border Altai
# 25px|border Altai-krai
# 25px|border Chanto-Mansië
# 25px|border Jamalo-Nenetsië
# 25px|border Kemerowo-oblast
# 25px|border Nowosibirsk-oblast
# 25px|border Omsk-oblast
# 20px|border Tjoemen-oblast
# 25px|border Tomsk-oblast

## Verwysings 
* 15px Hierdie artikel is vertaal uit die Nederlandse Wikipedia
Bruinpylstormvoël

Die **Bruinpylstormvoël** (*Puffinus carneipes*) is 'n stormvoël wat skaars is en aan die ooskus van Suid-Afrika gesien word. Die voël is 45 – 50&nbsp;cm groot en weeg 550 - 680 g met 'n vlerkspan van 98 - 108 sentimeter. In Engels staan die voël bekend as *Flesh-footed shearwater*. Die voël broei op die gematigde eilande in die Indiese Oseaan en om Australië en Nieu-Seeland.

duimnael|links|'n Bruinpylstormvoël.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Ekonomiese streek Wolga-Wjatka

duimnael|Die ekonomiese streek Wolga-Wjatka in Rusland.

Die **ekonomiese streek Wolga-Wjatka** (Russies: Во́лго-Вя́тский экономи́ческий райо́н, *Wolgo-Wjatski ekonomitsjeski rajon*) is een van 12 ekonomiese streke van Rusland. Die middelpunt van die ekonomie is masjienbou, met motor-, skeepsbou-, lugvaart-, elektroniese en gereedskapsnywerhede. Die grootste stede is Nizjni Nowgorod, Kirof, Tsjeboksari, Saransk en Josjkar-Ola.

Die streek is 265&nbsp;400&nbsp;km2 groot en dus min of meer so groot soos die Verenigde Koninkryk. Die bevolking is net minder as 8&nbsp;miljoen volgens die 2002-sensus. Sowat 70 persent van die mense woon in die stede en die gemiddelde bevolkingsdigtheid is 30/km2.

## Deelgebiede 
Die volgende deelgebiede val in die streek:
# 25px|border Kirof-oblast
# 25px|border Mari El
# 25px|border Mordowië
# 25px|border Nizjni Nowgorod-oblast
# 25px|border Tsjoewasjië

## Verwysings 
* 15px Hierdie artikel is vertaal uit die Nederlandse Wikipedia
Geelbekpylstormvoël

Die **Geelbekpylstormvoël** (*Calonectris diomedea*) is 'n stormvoël wat voorkom aan die kus van Suid-Afrika. Die voël is 42 – 50&nbsp;cm groot en weeg 480 - 750 g met 'n vlerkspan van 110 - 125 sentimeter. In Engels staan die voël bekend as ''Cory's shearwater''. Die voël broei op eilande in die noord Atlantiese Oseaan en Middellandse See.

## Fotogalery 

Cory's shearwater (Calonectris borealis).jpg|'n Geelbekpylstormvoël van bo gesien.
CorysShearwaterGroup.jpg|'n Swerm naby die Madeiraeilande.
Cagarra Selvagem Pequena.jpg|Broeigebied op die Selvagem Pequena-eiland.
Calonectris diomedea MHNT.ZOO.2010.11.41.6.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swartbekpylstormvoël

Die **Swartbekpylstormvoël** (*Puffinus puffinus*) is 'n stormvoël wat seldsaam is aan die kus van Suid-Afrika. Die voël is 30 – 38&nbsp;cm groot en weeg 250 - 520 g met 'n vlerkspan van 76 - 88 sentimeter. In Engels staan die voël bekend as *Manx shearwater*. Die voël broei op eilande in matige noord Atlantiese Oseaan.

## Galery 

Manx Shearwater.JPG|Op land
Puffinus puffinus -Iceland -flying-6 cropped.jpg|Ter see
Shearwater Burrow. - geograph.org.uk - 28916.jpg|Nesplek
Puffinus puffinus MHNT ZOO 2010 11 42 Bardsey Island Wales.jpg|Die eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Malbaartjie

Die **Malbaartjie** (*Puffinus griseus*) is 'n stormvoël wat algemeen is (volopste Mei tot September) aan die kus van Suid-Afrika. Die voël is 40 – 46&nbsp;cm groot en weeg 700 - 950 g met 'n vlerkspan van 94 - 106 sentimeter. In Engels staan die voël bekend as *Sooty shearwater*. Die voël broei op die subantarktiese eilande, meestal om Nieu-Seeland.

## Fotogalery 

Sooty shearwater kaikoura.jpg|'n Malbaartjie op die water.
Puffinus griseus -near Avila Beach, California, USA -upper body-8a.jpg|Kop van 'n Malbaartjie.
Puffinus griseus -near Avila Beach, California, USA -many-8a (2).jpg|Deel van 'n swerm wat in die see swem.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Baleariese pylstormvoël

Die **Baleariese pylstormvoël** (*Puffinus mauretanicus*) is 'n stormvoël wat seldsaam is aan die kus van Suid-Afrika. Die voël is 32 – 38&nbsp;cm groot en weeg 480 - 550 g met 'n vlerkspan van 78 - 90 sentimeter. In Engels staan die voël bekend as *Balearic shearwater*. Die voël se status is kritiek bedreig en daar is slegs 2 500 pare wat broei op die Baleariese Eilande by Spanje.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Hadsund-Suid

200px|links|duimnael|die ongebruikte stasie Hadsund Suid Station

**Hadsund-Suid** is 'n buitewyk van Hadsund, in die Mariagerfjord Munisipaliteit van die Deense Jutlandstreek. Daar bly 471 inwoners (2013).
Calonectris

***Calonectris*** is 'n genus van voëls in die familie van stormvoëls (*Procellariidae*). Die genus omvat drie spesies. Spesies in die genus het 'n betreklik lang tarsus (40&nbsp;cm) met 'n taamlik kort, gekromde snawel. Die vlerkbene is afgerond.

## Spesies 
* *Calonectris borealis*
* *Calonectris diomedea* - (Geelbekpylstormvoël)
* *Calonectris edwardsii*
* *Calonectris leucomelas* - (Gestreepte pylstormvoël)

Twee prehistoriese spesies, *Calonectris krantzi* van die vroeë plioseen en *Calonectris wingatei* van die middel pleistoseen, is al vanaf fossiele beskryf.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Herbie en Spence

**Herbie en Spence** was 'n Suid-Afrikaanse musiekgroep wat uit die twee broers, Herbie en Spence van Zyl bestaan het. Hulle het in die jare sewentig bekendheid verwerf met treffers soos *Heidi*, *Ella*, *Die Wilgerboom daar by ou Potchefstroom* en *Marina, Marina, Marina*. Hulle grootste treffer, *Heidi* was 'n Afrikaanse weergawe van die temaliejie van die gewilde TV-reeks wat ook op SAUK uitgesaai is.

Herbie en Spence is uit 'n musikale gesin van veertien kinders gebore. Hulle begin hulle sangloopbaan in 1969 toe hulle aan 'n talentkompetisie vir LM-radio in Pretoria deelneem. 'n Platekontrak met RPM-platemaatskappy het kort daarna gevolg. Hulle treffer, *Die Wilgerboom* het in 1972 'n roemryke loopbaan in die Afrikaanse musiek ingelei. In 1978 is hulle, na 'n landswye meningspeiling, as die gewildste sanggroep in SA aangewys.

Spence is op 5 Februarie 2002 op vyftigjarige ouderdom na 'n epileptiese aanval in die Helen Joseph-hospitaal in Johannesburg oorlede. Herbie het later saam met 'n goeie vriend Andrè weer 'n cd gemaak, en daarna saam met Ampie Volschenk (Tony Knight) weer sy musiekloopbaan in volle swang voortgesit. Hulle het reeds twee albums opgeneem as Herbie & Tony, en reeds talle toekennings ook ingeoes.

## Diskografie 
* Se Grootste Treffers
* Glimlag deur die Lewe
* Op Aanvraag, 2004 GALLO
* Sing "Die Wilgerboom" en ander treffers, 2003 GALLO
* Ek's Joune Jy's Myne 7", 1981 BRIGADIERS/EMI
* Mooiste Kaap / Dra My Goue Hartjie 7", 1980 BRIGADIERS
* Vanaand Gaan Die Poppe Dans LP, 1979 RCA/VICTOR
* Flowers Never Bend LP, PANORAMA
* Op Die Pad Na Die Suide / Al Die Jare 7", 1979 RCA/VICTOR
* Vanaand Gaan Die Poppe Dans / Die Refrein Van Ons Liefde 7", 1979 RCA/VICTOR
* Heidi LP, 1978 TEAL
* Bye Bye Fraulein / Met Hart En Siel 7", 1978 RCA/VICTOR
* Heidi / Net Jy Alleen 7", 1978 RCA/VICTOR
* Loftus Lied / A Song For Loftus 7", 1977 RPM
* Ek Is Nog So Verlief Op Jou / Elke Keer As Ek Jou Sien 7", 1977 RPM
* Herbie en Spence LP, 1975 MUSIC FOR PLEASURE
* My Sonstraal / Gaan My Nie Verby Nie 7", 1975 RPM
* Sing "Die Wilgerboom" en ander treffers LP, 1974 RPM
* Ella LP
* Ella / Wat 'n Lieflike Môre 7", 1974 RPM
* Hy Sê Dit Met 'n Blik En Snaar / Glo My 7", 1973 RPM
* Totsiens – Maar Nie Vaarwel LP, SOUNDS SUPERB
* Fräulein / Crazy Love 7", RPM

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
* 
* 
*
Tropiese kleinpylstormvoël

Die **Tropiese kleinpylstormvoël** (*Puffinus bailloni*) is 'n stormvoël wat seldsaam is aan die ooskus van Suid-Afrika. Die voël is 28 – 32&nbsp;cm groot en weeg 140 – 200&nbsp;g met 'n vlerkspan van 62 – 70&nbsp;cm. In Engels staan die voël bekend as *Tropical shearwater*. Daar is 100&nbsp;000 pare wat op tropiese eilande in die Stille- en Atlantiese Oseane broei terwyl daar slegs 100 pare op Europa-eiland in die Mosambiekkanaal broei.

## Fotogalery 

Reed-audubons-shearwater.png|Illustraie deur Chester A. Reed
Audubon's Shearwater Chick.jpg|Kuiken in nes
PuffinusPersicusSmith.png|*Puffinus lherminieri persicus*
Pétrel de Barau.jpg|*Puffinus lherminieri bailloni*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witkopstormvoël

Die **Witkopstormvoël** (*Pterodroma lessonii*) is 'n stormvoël en seldsame besoeker aan die kus van Suid-Afrika. Die voël is 40 – 45&nbsp;cm groot en weeg 500 - 800 g met 'n vlerkspan van 100 - 115 sentimeter. Die voël is groot en bonkig met 'n witterige kop en stert. In Engels staan die voël bekend as *White-headed petrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Langvlerkstormvoël

Die **Langvlerkstormvoël** (*Pterodroma macroptera*) is 'n stormvoël wat 'n algemene besoeker is aan die kus van Suid-Afrika. Die voël is 38 – 42&nbsp;cm groot en weeg 460 - 700 g met 'n vlerkspan van 95 - 105 sentimeter. Die voël is donkerbruin met 'n kort, stomp swart snawel. In Engels staan die voël bekend as *Great-winged petrel*.

## Fotogalery 

Lêer:Great-winged Petrel, chick.jpg|Kuiken

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Pterodroma

***Pterodroma*** is 'n genus van voëls in die familie van stormvoëls (*Procellariidae*). Die genus het 33 spesies. Die genus bestaan uit middelgroot stormvoëls wat deur onreëlmatige, hoë en baie vinnige vliegaksie gekenmerk word. Die snawel is gewoonlik donker, korter en dieper as pylstormvoëls en *Procellaria*-stormvoëls s'n.

## Spesies 
Daar is 33 spesies:

* *Pterodroma alba*
* *Pterodroma arminjoniana*
* *Pterodroma atrata*
* *Pterodroma axillaris*
* *Pterodroma baraui* - (Baraustormvoël)
* *Pterodroma brevipes*
* *Pterodroma cahow*
* *Pterodroma cervicalis*
* *Pterodroma cookii*
* *Pterodroma defilippiana*
* *Pterodroma deserta*
* *Pterodroma externa*
* *Pterodroma feae*
* *Pterodroma hasitata*
* *Pterodroma heraldica*
* *Pterodroma hypoleuca*
* *Pterodroma incerta* - (Atlantiese stormvoël)
* *Pterodroma inexpectata*
* *Pterodroma lessonii* - (Witkopstormvoël)
* *Pterodroma leucoptera*
* *Pterodroma longirostris*
* *Pterodroma macroptera* - (Langvlerkstormvoël)
* *Pterodroma madeira*
* *Pterodroma magentae*
* *Pterodroma mollis* - (Donsveerstormvoël)
* *Pterodroma neglecta*
* *Pterodroma nigripennis*
* *Pterodroma occulta*
* *Pterodroma phaeopygia*
* *Pterodroma pycrofti*
* *Pterodroma sandwichensis*
* *Pterodroma solandri*
* *Pterodroma ultima*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Noordwestelike ekonomiese streek

duimnael|Die Noordwestelike ekonomiese streek in Rusland.

Die **Noordwestelike ekonomiese streek** (Russies: Се́веро-За́падный экономи́ческий райо́н, *Sewero-Zapadni ekonomitsjeski rajon*) is een van 12 ekonomiese streke van Rusland. Met sy Oossee-hawe en nabyheid aan Finland was die streek en sy grootste stad, Sint Petersburg, nog altyd Rusland se "venster op die Weste". Sy geskiedenis verskil baie van dié van Moskou en ander dele van die land. Die stad is ook ’n magneet vir jong studente wat verder wil studeer.

Masjienbou en metaalverwerking is van die belangrikste nywerhede. Die kernkragsentrale Leningrad verskaf genoeg elektrisiteit om ook na Finland uit te voer.

Die streek is 196&nbsp;500&nbsp;km2 groot en die bevolking is 7,8&nbsp;miljoen volgens die 2002-sensus. Sowat 87 persent van die mense woon in die stede. Die gemiddelde bevolkingsdigtheid is 40/km2.

## Deelgebiede 
Die volgende deelgebiede val in die streek:
Die volgende deelgebiede val in die streek:
# 25px|border Leningrad-oblast
# 25px|border Nowgorod-oblast
# 25px Pskof-oblast
# 25px|border Sint Petersburg

## Verwysings 
* 15px Hierdie artikel is vertaal uit die Engelse Wikipedia
Bittereinders

duimnael|Vroue en kinders van Boerestryders in 'n konsentrasiekamp.
[duimnael|[Lizzie van Zyl, dogter van 'n bittereinder]]

Die **Bittereinders** was 'n faksie van die Boere-guerrillavegters wat teen die magte van die Britse Ryk geveg het in die latere stadiums van die Tweede Vryheidsoorlog (1899-1902).

Teen September 1900 was die konvensionele magte van die Suid-Afrikaanse Republiek en die Oranje-Vrystaat grootliks verslaan deur die Britse leër. Die oorblywende Boere-regering besluit om verder te veg in 'n guerrilla-oorlog in 'n poging om die Britte te dwing om terug te trek. Namate dit duidelik geword het dat militêre oorwinning onwaarskynlik sal wees, het menings onder die guerrillas verdeel tussen diegene wat 'n onderhandelde vrede wou bewerkstellig en diegene wat verkies het om te veg tot en met "die bitter einde". Die besluit om voort te veg skep vir die Britte die geleentheid om konsentrasiekampe op te rig om die Boere-bevolking te paai.
[duimnael|links|Gedenksteen in die Potchefstroomse Konsentrasiekamp. Teks: *Gedenksteen / Ter eere van de / 967 kinderen 117 vrouwen en 57 mannen / die omgekomen zyn in de kampen alhier / gedurende den oorlog van 1899-1902. / "Hun nagedachtenis zal voortleven" / Onthuld door / Mev. de wed. Gen [Koos de la Rey|J. H de la Rey. / Op 16 Des. 1918. / C.F. Kirkbride*]]
Die woord is afgelei van Nederlands waaruit die Afrikaanse taal van die Boere (later bekend as Afrikaners) stam. Die woord bittereinder (enkelvoud, die finale "s" dui meervoud aan) beteken iemand wat "bereid is om te veg tot die bitter einde".

Meer algemeen kan die woord gebruik word as 'n ander naam vir 'n "oorlogsparty" ('n faksie binne 'n politieke of militêre groep ten gunste van die voer van oorlog) of vir 'n groep wat nie wil opgee nie en aanhou of deurdruk tot "die bitter einde".

## Verwysings 
## Sien ook 
* Boerekrygsgevangenes
* Kaapse Rebelle
* National Scouts
Pale

duimnael|regs|Die Pale (rooi) in 1450
Die **Pale** (*The Pale* in Engels, *An Pháil* in Iers) of die **Engelse Pale** (*An Pháil Shasanach*) was 'n deel van Ierland wat in die laat middeleeue onder Engelse bewind gestaan het. Teen die laat 15de eeu was dié gebied beperk tot 'n streek langs die ooskus wat van Dalkey, suid van Dublin, tot die garnisoenstad Dundalk gestrek het. Die binnelandse grens het na Naas en Leixlip rondom die graafskap Kildare, na Trim in die graafskap Meath en in die noorde na Kells toe geloop. Oral in die gebied word plekname van Engelse of Franse oorsprong aangetref.
Hiberno-Engels

**Hiberno‐Engels** (Engels: *Hiberno-English*, soms ook Ierse Engels of Anglo-Iers genoem) is die Engelse dialek wat in Ierland (Latyns: *Hibernia*) gebesig word. Dit word gewoonlik in twee hoofgroepe verdeel:

* Suidelike Hiberno-Engels met 'n sterk invloed van Suidelike Britse Engels, en
* Noordelike Hiberno-Engels met 'n sterk Skots-Engelse invloed.

Taalkundiges gebruik die term *Hiberno-Engels* tans dikwels om spesifiek na dié variant van Engels te verwys wat deur Ierse sprekers met Gaeliese voorvaders gebesig word, terwyl *Anglo-Iers* in sy nouer betekenis slegs vir die gesproke en literêre taal van Engelse setlaars in Ierland en hul nakomelinge gebruik word.

Die Engelse taal is vir die eerste keer in die laat 12de eeu, die tydperk van die Normandiese inval, na Ierland gebring, veral deur soldate en setlaars, terwyl die destyds heersende Normandiese opperklas eerder Normandiese Frans as Engels gepraat het. Aanvanklik is Engels hoofsaaklik in 'n gebied rondom Dublin gebesig wat as 
die *Pale* bekend gestaan het, terwyl die res van die land steeds Ierssprekend was.

In die tyd van die Tudor-dinastie het die Ierse taal en kultuur die grootste deel van die gebied, wat aanvanklik aan die setlaars afgestaan moes word, herower, en selfs in die *Pale* het Iers sy oorspronklike status herwin. Saam met die Tudors se verowering van Ierland is die Engelse invloed en taal egter weer uitgebrei, veral in die tyd van die *plantations*, die stelselmatige kolonisasie van dele van Ierland.

Teen die middel van die 19de eeu was Engels al die meerderheidstaal in Ierland, en die taal het hierdie status tot vandag bewaar. Selfs Ierssprekendes kan gewoonlik vlot Engels praat.

Moderne Engels, soos dit vandag in Ierland gebesig word, toon sekere invloede van Iers ten opsigte van sy woordeskat, segswyses, grammatikale struktuur en uitspraak.

## Verwysings
Breëbekwalvisvoël

Die **Breëbekwalvisvoël** (*Pachyptila vittata*) is 'n walvisvoël wat seldsaam is aan die kus van Suid-Afrika. Die voël is 27 – 30&nbsp;cm groot en weeg 160 – 220&nbsp;g met 'n vlerkspan van 56 – 66 sentimeter. Die voël is die grootste walvisvoël met die breedste en donkerste snawel. Die voël broei op Tristan da Cunha en Gougheiland (6 miljoen pare) en om Nieu-Seeland (1.5 miljoen pare). In Engels staan die voël bekend as *Broad-billed prion*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings